इस कारूणिक दृश्य को देख उपस्थित माननीय अवाक रह गये, और नेहरू जी रो पड़े। तब इसके निदान के दृष्टिगत पंडित जी द्वारा तत्काल वी. पी. पटेल की अध्यक्षता में पूर्वांचल की गरीबी का कारण और तत्काल निवारण विषयक आयोग गठित किया गया, जिसे पटेल आयोग के रूप में जाना गया। इस आयोग के सदस्य आर. डी. धर, आर. एन. माथुर, कृष्णचन्द्र, जे. के. पाण्डेय, आर. एस. वर्मा, जे. पी. जैन, आर. आर. अग्रवाल और के. मित्रा नामित हुए, जो विकास के लिए वांछित अलग-अलग विषयों के विशेषज्ञ थे।